|  |  |  |
| --- | --- | --- |
| new_Formin_logo_RGB**ULKOMINISTERIÖ**KonsulipalvelutKPA-40 Minna-Kaisa Liukko | LAUSUNTOPYYNTÖ28.06.2021 | PC0TQ245-16 |

|  |  |
| --- | --- |
|      Jakelussa mainituille                      | MÄÄRÄAIKA: 6.8.2021 |

Viite

Asia

**Ulkoministeriön asetus ulkoasianhallinnon suoritteiden maksuista vuosina 2020—2022; ehdotus asetuksen muuttamiseksi**

Ulkoministeriössä on valmisteltu luonnos ulkoasiainhallinnon suoritteiden maksuista vuosina 2020-2022 annetun asetuksen muuttamisesta.

Lausuttavana olevassa ehdotuksessa ehdotetaan edustustoissa myönnettävien henkilökorttien hintoja korotettavan kuudella eurolla ja edustustoissa myönnettävien passien hintoja 55 eurolla lukuun ottamatta Suomen sotiin osallistuneille myönnettävien passien hintoja, joihin ei esitetä muutoksia.

Henkilökorttien ehdotetut maksujen muutokset perustuvat maksuperustelain mukaiseen omakustannusperiaatteeseen ja aiheutuvat 2.8.2021 voimaan tulevasta henkilökorttilain, passilain, henkilötietojen käsittelystä poliisitoimessa annetun lain 15 ja 38 §:n sekä ulkomaalaislain 33 a ja 159 §:n muutoksista. Henkilökorttilailla säädetään EU:n ID-asetusta täydentävästi muun muassa sormenjälkien ottamisesta, henkilökortin teknisestä osasta ja sen tietoturvasta sekä sormenjälkien ja kasvokuvien lukemisesta.

EU:n ID-asetuksen ja edellä mainittujen säädösmuutosten johdosta henkilökorttiin lisätään biometriset tunnisteet eli kasvokuva ja sormenjäljet. Säädösmuutoksen myötä matkustusoikeudellisen henkilökortin tekniseen osaan eli siruun talletetaan henkilökortin hakijalta otetut kasvokuva ja sormenjäljet.

Säädösmuutoksista aiheutuvat lisämenot kohdentuvat ulkoasiainhallinnon maksulliseen toimintaan ja ne tulee valtion maksuperustelain (150/1992) mukaisesti kattaa täysimääräisesti suoritteista perittävillä lupatuotoilla.

Passin hintojen tarkistus perustuu passien omakustannus hintalaskelmaan. Edustustoissa myönnettävän passin maksu on ollut vuodesta 2014 lähtien 140 euroa ja hinta esitetään nostettavan 195 euroon. Valtion maksuperustelain (150/1992) 6 §:n 1 momentin mukaan julkisoikeudellisesta suoritteesta perittävän maksun tulee vastata suoritteen tuottamisesta aiheutuvien kokonaiskustannusten määrää eli olla omakustannusarvon mukainen

Pyydämme tarvittaessa jakamaan tämän lausuntopyynnön myös hallinnonalanne muille tahoille heidän mahdollista lausuntoaan varten.

**Lausunnot pyydetään ystävällisesti toimittamaan 6.8.2021 mennessä Lausuntopalvelu.fi –järjestelmään.**

Konsulipäällikkö Pasi Tuominen

Yksikön päällikkö Leena Ritola

Liitteet Ehdotus maksuasetuksen muutokseksi sekä perustelumuistio

Jakelu; Sisäministeriö,

Valtiovarainministeriö,

Työ- ja elinkeinoministeriö,

Maahanmuuttovirasto,

Matkailun edistämiskeskus,

Suomen Punainen Risti,

Suomi-Seura ry.

Ulkosuomalaisparlamentti,

Trafi,

Ulkoasiainhallinnon virkailijayhdistys UHVY ry,

Digi- ja väestötietovirasto,

Suomen matkailualan liitto ry.

Kirkkohallitus,

Pelastakaa Lapset ry.,

Kaapatut Lapset ry.,

Pakolaisneuvonta,

Yhdenvertaisuusvaltuutettu,

Siirtolaisinstituutti,

Suomen Pakolaisapu,

Lastensuojelun Keskusliitto,

Amnesty International Suomen osasto,

Suomen Unicef

UH Akava,

Valtionkonttori

Erillinen sivu elektronisen version käsittelyyn:

|  |  |  |
| --- | --- | --- |
| **Konsulipalvelut** |  |  |
| KPA-40 | Minna-Kaisa Liukko |  |

|  |  |
| --- | --- |
| Asiasanat | KONSULIPALVELUT |
| **Hoitaa** | **KPA-40** |
| **Hoitaa UE** |  |
| Koordinoi |       |
| Tiedoksi | AVS-PAL; KPA-01; KPA-02; KPA-10; KPA-20; KPA-30; OIK-01; UMI-00; VIE-10; VSI-00                     |
| Laatija jakanut |       |

[[1]](#footnote-1)

1. Lomakepohja: Kirje [↑](#footnote-ref-1)